A BIZOTTSÁG 570/2005/EK RENDELETE
(2005. április 14.)
a 118/2005/EK rendeletnek az 1782/2003/EK tanácsi rendelet 71. cikkének megfelelően történő közvetlen kifizetésekre vonatkozó költségvetési felső határok tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, az 1452/2001/EK, az 1453/2001/EK, az 1454/2001/EK, az 1868/94/EK, az 1251/1999/EK, az 1254/1999/EK, az 1673/2000/EK, a 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendeletre (1), és különösen annak 71. cikke (2) bekezdésére,
mivel:
(1)
Az 1782/2003/EK tanácsi rendelet VIII. melléklete módosításáról és a rendeletben foglalt, az egységes támogatási rendszer részleges vagy szabad választáson alapuló végrehajtására, valamint az egységes terület alapú kifizetési rendszer éves pénzügyi keretére vonatkozó kifizetések felső határainak megállapításáról szóló 118/2005/EK rendelet IV. melléklete megállapítja az 1782/2003/EK rendelet 71. cikke rendelkezéseinek megfelelően történő közvetlen kifizetések 2005-ös költségvetési évre érvényes költségvetési felső határait.
(2)
Az egységes támogatási jogosultság kiszámításakor Franciaország nemrégiben nem elhanyagolható eltérést fedezett fel a referencia-időszakban a különböző közvetlen kifizetésekkel összefüggő egyéni fizikai adatok felhasználásának a bázisösszeg meghatározásához alapul vett pénzügyi eredménye és a Franciaország által közölt adatok között, amelyeket a 118/2005/EK rendeletben a különböző közvetlen kifizetésekre vonatkozó költségvetési felső határok megállapításához használtak.
(3)
Módosítani kell a Franciaországban a közvetlen kifizetésekre, a 2005. évre érvényes, a 118/2005/EK rendeletben megállapított költségvetési felső határokat.
(4)
Ezért a 118/2005/EK rendeletet ennek megfelelően módosítani kell.
(5)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
A 118/2005/EK rendelet IV. mellékletének helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. április 14-én.